મહાત્મા દક્ષે પોતાની સત્તાવીશ ક્ધયાઓ ચંદ્રને પરણાવી હતી. તેઓ ચંદ્રને સ્વામી તરીકે મેળવી વિશેષ શોભી રહી હતી. ચંદ્ર પણ તેમને મેળવી નિરંતર શોભી રહ્યો હતો. સોનું જેમ મણિ વડે અને મણિ જેમ સોના વડે શોભે છે. તેમ તેઓ પરસ્પરથી શોભી રહ્યા હતા. સમય જતાં ચંદ્ર તેના સ્વભાવ પ્રમાણે દક્ષની એક કન્યા રોહિણીને જ સુખ આપતો હતો. તેની સાથે પ્રેમાલાપ કરતો હતો અને બાકીની છવીસ ક્ધયાઓનો અનાદર કરતો હતો. તેથી તેઓ દુ:ખી થવા માંડી હતી. ચંદ્રના આવા વર્તનથી દુ:ખી ક્ધયાઓ પિતા દક્ષની પાસે જાય છે. પોતાના દુ:ખનું વર્ણન કરે છે. દીકરીઓનું આ દર્દ સહન ન થતાં પ્રજાપતિ દક્ષ ચંદ્ર પાસે જાય છે.